***Odredbe Statuta OŠ Darda obuhvaćene Odlukom o Izmjenama i dopuni Statuta OŠ Darda***

Članak 43.

O radu sjednice Vijeća roditelja i izboru roditelja za člana Školskog odbora vodi se zapisnik.

Članak 57.

Školski odbor nakon primitka pisanog zaključka Učiteljskog vijeća, Vijeća roditelja i skupa radnika utvrđuje prijedlog odluke o imenovanju kandidata za ravnatelja i dostavlja zahtjev ministru radi dobivanja prethodne suglasnosti.

Nakon dobivanja suglasnosti ili protekom roka iz članka 56. stavka 5. ovog Statuta Školskog odbora je obveza u roku od 15 dana donijeti odluku o imenovanju kandidata za ravnatelja za kojeg je zatražio prethodnu suglasnost i o tome obavijestiti sve kandidate prijavljene na natječaj.

Odluku o imenovanju ravnatelja Školski odbor donosi javnim glasovanjem.

Članak 86.

Izostanke s nastave, odnosno zakašnjenja na nastavu i druge oblike odgojno-obrazovnog rada učenici su dužni opravdati liječničkom potvrdom – ispričnicom, ispričnicom roditelja, skrbnika ili ostalim valjanim dokazima.

Opravdanim izostancima smatra se bolest učenika, smrtni slučaj u obitelji, iznimne obiteljske prilike, prometni zastoji i prekidi, elementarne nepogode, sudjelovanje u organiziranim športskim i kulturnim aktivnostima i sl.

Opravdanost izostanaka u pravilu ocjenjuje razrednik.

Članak 87.

Učenik može izostati s nastave odnosno drugog oblika odgojno-obrazovnog rada po odobrenju:

* učitelja s njegovog sata,
* razrednika do tri radna dana,
* ravnatelja do šest radnih dana,
* Učiteljskog vijeća više od šest radnih dana.

Članak 88.

Ako učenik ne dolazi redovito na nastavu ili ne izvršava druge školske obveze, razrednik će u roku od 7 dana od saznanja zatražiti od roditelja ili skrbnika objašnjenje o razlozima učenikovog neizvršavanja obveza.

O učenicima koji ne pohađaju školu ili je ne pohađaju redovito, ravnatelj je dužan izvijestiti Ured državne uprave u županiji i Centar za socijalnu skrb.

Pod neredovitim pohađanjem nastave smatra se neopravdani izostanak tri dana neprekidno ili osam dana s prekidima tijekom jednog mjeseca.

Članak 139.

Roditelji odnosno skrbnici odgovorni su za učenikovo redovito pohađanje nastave i dužni su izostanke učenika opravdati neposredno u Školi ili pisanom izjavom, najkasnije osam dana nakon izostanka učenika.

Janoš Boni, ravnatelj